สวัสดีค่ะ พอดีประจำเดือนไม่มา 2 เดือนแล้วค่ะ แต่เช็คที่ตรวคครรภ์แล้วก็ขึ้นเพียง 1 ขีดเสมอ ทานยาคุมมาได้ประมาณ 3 เดือนแล้วค่ะ อยากทราบว่าเกี่ยวกับฮอร์โมนภายในร่างกายผิดปกติหรือว่าเป็นแบบอื่นคะ แล้วช่วงนี้ฝุ่นเยอะมาก มีอาการที่เห็นได้ชัดคือเหนื่อยง่ายมากๆและรู้สึกหายใจได้ไม่ทั่วท้อง อาการนี้เป็นอาการจากฝุ่นหรือเปล่าคะ
สวัสดีครับ หากไม่ได้มีการตั้งครรภ์ แต่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดส่วนเรื่องฝุ่นควัน มีส่วนทำให้ทางเดินหายใจส่วนบนระคายเคืองได้ครับ และถ้ามีภูมิแพ้ หรือ หอบหืด ก็จะหายใจยากกว่าปกติ แนะนำหลีกเลี่ยง หรือ สวมหน้ากากอนามัยป้องกัน แต่โดยรวม ไม่น่าจะเป็นสาเหตุที่ทำให้ประจำเดือนมาช้านะครับเนื่องจากอาการเป็นมานาน 2 เดือนแล้ว ยังมีประจำเดือนมาไม่ปกติ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ